Vasemmistoviestintä

Vasemmistoviestintä on vasemmistoliittolaisen kustannustoiminnan etujärjestö. Vuosina 1946–1991 yhdistys toimi nimellä Demokraattisten Kustantajain Liitto (DKL) hoitaen Suomen Kansan Demokraattisen Liiton kustannus- ja kirjapainoyhtiöiden edunvalvontaa. DKL solmi työehtosopimuksia Kirjatyöntekijäin liiton kanssa 1940-luvulta alkaen. 1950-luvulla DKL myös yhtyi kirjatyöläisten Graafisen Teollisuuden Liiton kanssa tekemiin sopimuksiin. DKL teki sopimuksia (ja muuta yhteistyötä) myös Yleisen lehtimiesliiton kanssa. Mainostoimistojen Liiton kanssa DKL teki 1950-luvulla sopimuksia, joissa säädettiin muun muassa palkkioista ja hyvityksistä.Sari Haavisto: Evolution of Marketing Thought and Practice: History of the Finnish Marketing Industry 1883–2020 (Aalto University Publication Series. Business + economy 5/2021), s. 288. == Historia == Yhdistyksen muodostamisesta päätettiin tammikuussa 1946 kokoontuneessa kansandemokraattisten lehtien kokouksessa, jossa valittiin liittoa valmisteleva toimikunta. DKL perustettiin 1. heinäkuuta Helsingissä Vallilan työväentalossa pidetyssä kokouksessa. Liiton tarkoitukseksi määriteltiin ”olla yhdyssiteenä demokraattisten lehtien ja muiden kustannustoimintaa harjoittavien demokraattisten yhteisöjen välillä, edistää niiden toiminnan keskittymistä ja yhdenmukaistamista sekä huoltaa ja valvoa jäsentensä etuja”. Alan muita valtakunnallisia järjestöjä olivat tuolloin Sanomalehtijulkaisijoiden liitto, Maalaisliiton Lehdistö -yhdistys ja SDP:n Työväen Kustannusliikkeiden Liitto. Kesäkuussa 1950 liiton toimisto muutti osoitteeseen Erottajankatu 15–17 ja maaliskuussa 1952 Kotkankadun Lehdistötaloon. DKL antoi jäsenlehdilleen suosituksia esimerkiksi tilaus- ja ilmoitushintojen korotuksista. DKL auttoi lehtien paperinhankinnassa. Liitto opasti lehtiasiamiehiä valtakunnallisesti ja julkaisi lehteä Demokraattisten lehtien asiamies (Lehtiasiamies) vuosina 1951–1956. Vuonna 1979 DKL:stä tuli Kansan Sana -lehteä Kuopiossa julkaiseen Kustannusosakeyhtiö Savon Sanan pääomistaja.Kustannusosakeyhtiö Savon Sana (Pörssitieto) 1990-luvulla DKL:n tehtävänä oli muun muassa Vasemmistoliiton saaman lehdistötuen jako puolueen lehdille. 2000-luvulla Vasemmistoviestintä on ollut (muun muassa Vasemmistoliiton vaalirahoitusta koordinoineen) Ohjelmatyö-yhdistyksen jäsen. == Yhtiöt ja lehdet == *Hämeen Yhteistyö Oy (Hämeen Yhteistyö) teki konkurssin 1992 *Kansankulttuuri Oy (Helsinki) lakkautettiin 1986 *Kansan Tahto Oy (aik. Kustannusosakeyhtiö Kansan Tahto) (Kansan Tahto 1945–2023, Oulu) *Kansan Uutiset Oy (Kansan Uutiset 1956→, Helsinki / Satakunnan Työ 2004–2015) *Kansan Ääni 1945–1994 (Vaasa) *Kirjapaino Sanan Tie (Hämeen Yhteistyö 1948–1949, Tampere) teki konkurssin 1991 *Kiuru (SDPL:n lehti 1946–1962) *Kommunisti (SKP:n aikakauslehti 1944–1990) *Etelä-Suomen Kirjapaino Oy (vuoteen 1952 Kustannusosakeyhtiö Kymen Kansa) (Raivaaja 1945–1959, Kotka) lakkautettiin 1963 *Kustannusosakeyhtiö Keski-Suomen Työ (Jyväskylän Työväen Sanomalehti Oy) (Keski-Suomen Työ 1947–1956) *Kustannusosakeyhtiö Savon Sana / ISV -Julkaisut Oy (Kansan Sana 1945–1992, Itä-Suomen Viikko 1992–1994, Kuopio) *Kustannusosakeyhtiö Työn Voitto (Karjalan Kansa 1946–1949, Lappeenranta) *Kustannusosakeyhtiö Uusi Päivä (Uusi Päivä 1945–1969, Turku) lakkautettiin 2007 *Kustannusosakeyhtiö Vapaa Sana (Vapaa Sana 1944–1956, Helsinki / Ny Tid 1945–1947) *Kustannusosakeyhtiö Vapaa Savo (Vapaa Savo 1947–1948, Mikkeli) *Laatupaino Oy (Turku) *Lahden Työväen Kirjapaino (Työn Valta) *Oulun Kirjateollisuus Oy, teki konkurssin 1993 *Oy Työn Valta (Työn Valta 1945–1950, Hämeenlinna/Lahti) *Satakunnan lehtipaino Oy (Yhteisvoiman entisen painon omistaja) *Satakunnan Yhteisvoima Oy (Porin Painopalvelu) (Satakunnan Työ 1946–1991, Pori) teki konkurssin 1991 *Satalehti Oy *Kansandemokraatti (aik. Kunnallistoiminta 1946–1948, SKDL 1948–1957 – järjestö- ja kunnallistoimintalehti) *SNS-lehti (SNS:n lehti 1944–1960) *Terä (SDNL:n lehti 1945–1981, Helsinki) *Työkansan Sanomat (SKP:n sanomalehti 1945–1956, Helsinki) *Liekki (KRL:n lehti 1949–1967, aik. KaRaKe 1949–1950, Uusi Liekki 1951–1959) *Uusi Nainen Oy (Uusi Nainen 1982–1986, aik. SNDL:n lehti 1945–1982, Helsinki) *Yhteistyö Oy 1946–199x (vuoteen 1980 Kustannusosakeyhtiö Yhteistyö, Helsinki) teki konkurssin == Johto == === Puheenjohtajat === *Uuno Vasama 194x *August Niemistö 1951–19xx *Voitto Saarinen 196x *Matti Viialainen 199x === Sihteerit (asiamiehet) === *Arthur Rönnqvist 194x–1963 *Leo Kaspio 196x == Lähteet == Luokka:Elinkeinoelämän järjestöt Luokka:Suomalaiset kirjapainot Luokka:Suomalaiset kustantamot Luokka:Suomen Kansan Demokraattinen Liitto Luokka:Vasemmistoliitto